stanford-oval/wikipedia huggingface dataset:
Mighty Morphin Power Rangers (3. tuotantokausi)

| Mighty Morphin Power Rangers (3>  tuotantokausi) |
| --- | --- |
Alkuperämaa:   Yhdysvallat
Alkuperäiskieli:  englanti
Verkko:  Fox Kids
Esitetty:  2. syyskuuta 1995 – 27. marraskuuta 1995
Jaksoja:  33
Edeltäjä:  Mighty Morphin Power Rangers (2. tuotantokausi)
Seuraaja:  Mighty Morphin Alien Rangers
Mighty Morphin Power Rangersin 3. tuotantokautta alettiin esittää Yhdysvalloissa 2. syyskuuta 1995 Fox Kids -kanavalla. Sarjassa seurattiin kuutta teiniä, joille viisas ja hyväntahtoinen tietäjä Zordon oli aiemmin antanut kyvyn muuttua Power Rangereiksi. Näiden teinien tehtävänä oli estää Lord Zeddiä ja Rita Repulsaa valloittamasta maailmaa. Sarjan loivat Haim Saban ja Shuki Levy. Kolmannella tuotantokaudella käytettiin kuvamateriaalia japanilaisesta Super Sentai -sarjasta Ninja Sentai Kakuranger. Viiden päärangerin käyttämät asut olivat kuitenkin yhä otettu Super Sentai -sarjasta Kyōryū Sentai Zyuranger ja valkoisen rangerin käyttämä Kiba Rangerin asu oli otettu sarjasta Gosei Sentai Dairanger. Päärooleissa jatkoivat Amy Jo Johnson, David Yost, Johnny Yong Bosch, Karan Ashley, Jason David Frank, Steve Cardenas, Jason Narvy ja Paul Schrier. Myöhemmin Amy Jo Johnsonin korvasi Catherine Sutherland, jonka näyttelemä hahmo Katherine korvasi vaaleanpunaisena rangerina Kimberlyn. Kausi sisältää yhteensä 33 jaksoa, joista viimeinen esitettiin yhdysvalloissa 27. marraskuuta 1995.
Kolmas tuotantokausi jatkui suoraan siitä, mihin toisen tuotantokauden lopussa jäätiin. Rangerit taistelivat pahaa Rita Repulsaa ja Lord Zeddiä vastaan. Kolmannen tuotantokauden ensimmäiset kolme jaksoa olivat Power Rangersin ja Sabanin toisen sarjan Masked Riderin yhteisjaksoja. Kolmannella tuotantokaudella esiteltiin myös Ritan veli Rito Revolto, joka onnistui tuhoamaan Power Rangereiden toisella tuotantokaudella käyttämät Thunderzordit. Sen jälkeen rangereiden oli etsittävä Ninjor, joka oli alun perin luonut rangereiden käyttämät voimakolikot. Ninjor antoi rangereille ninjavoimat ja uudet Ninjazordit. Katherine Hillard (Sutherland), joka oli aluksi Ritan loitsun alaisena, ystävystyi rangereiden kanssa ja hänestä tuli myöhemmin uusi vaaleanpunainen ranger, kun Kimberly (Johnson) lähti Floridaan harjoittelemaan telinevoimistelua ammattilaisvalmentajan kanssa kansainvälisiä kilpailuja varten. Bulk ja Skull (Schrier ja Narvy) lopettivat Power Rangereiden salaisten henkilöllisyyksien selvittämisen ja liittyivät nuorten poliisivoimiin. Vaikka kolmas tuotantokausi jäi Mighty Morphin Power Rangersin viimeiseksi niin tarina jatkui sen jälkeen suoraan minisarjassa Mighty Morphin Alien Rangers.
Kausi on julkaistu Saksassa DVD:llä 28. tammikuuta 2008. Saksalaisilta levyiltä kaikki 33 jaksoa löytyvät yhdessä kymmenen Mighty Morphin Alien Rangersin jakson kanssa kuudelta DVD-levyltä.
Rooleissa > Päärooleissa

| 0 | 1 | 2 |
| --- | --- | --- |
|  David Yost  | … |  Billy Cranston (Sininen Ranger)   |
|  Jason David Frank  | … |  Tommy Oliver (Valkoinen Ranger)   |
|  Johnny Yong Bosch  | … |  Adam Park (Musta Ranger)   |
|  Karan Ashley  | … |  Aisha Campbell (Keltainen Ranger)   |
|  Steve Cardenas  | … |  Rocky DeSantos (Punainen Ranger)   |
|  Amy Jo Johnson  | … |  Kimberly Hart (Vaaleanpunainen Ranger) (jaksot 1–25)   |
|  Catherine Sutherland  | … |  Katherine Hillard (Vaaleanpunainen Ranger) (jaksot 26–33)   |
|  Robert L. Manahan  | … |  Zordon (ääni)   |
|  Richard Steven Horvitz  | … |  Alpha 5 (ääni)   |
Rooleissa > Muissa rooleissa

| 0 | 1 | 2 |
| --- | --- | --- |
|  Paul Schrier  | … |  Farkas 'Bulk' Bulkmeier   |
|  Jason Narvy  | … |  Eugene 'Skull' Skullovitch   |
|  Richard Genelle  | … |  Ernie   |
|  Gregg Bullock  | … |  Komisario Stone   |
|  Royce Herron  | … |  Ms. Appleby (opettaja)   |
|  Henry Cannon  | … |  Mr. Caplan (rehtori)   |
Aiheesta muualla

Mighty Morphin Power Rangers IMDb:ssä.
Mighty Morphin Power Rangersin 3. tuotantokausi (Arkistoitu – Internet Archive) RangerCentral.comissa
Power Rangers
| --- | --- |
Luojat:  Jack Olesker • Haim Saban
TV-sarjat:  Mighty Morphin • Alien Rangers • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • Space Patrol Delta • Mystic Force • Operation Overdrive • Jungle Fury • RPM • Samurai & Super Samurai • Megaforce
Elokuvat:  Power Rangers (1995) • Power Rangers turbovaihteella • Power Rangers (2017)
Videopelit:  Mighty Morphin Power Rangers • The Movie • Fighting Edition • Battle Racers • Zeo Versus The Machine Empire • Lightspeed Rescue • Time Force • Wild Force • Ninja Storm • Dino Thunder • SPD • Super Legends • Samurai • Super Samurai • Megaforce • Mighty Morphin Power Rangers: Mega Battle
Albumit:  A Rock Adventure • Original Soundtrack Album • Original Motion Picture Score • Original Motion Picture Soundtrack • Songs from the TV Series
Rangerien tittelit:  Punainen • Keltainen • Sininen • Musta • Vaaleanpunainen • Vihreä • Valkoinen
Merimestari

| Merimestari |
| --- | --- |
 Merimestari vuonna 2007.
Luoja(t):  Bob Haney Nick Cardy
Kustantamo:  DC Comics
Ensiesiintyminen:  Aquaman nro 29 (syyskuu 1966)
Henkilötiedot
Oikea nimi:  Orm Marius
Status:  aktiivinen
Pituus:  180 cm
Paino:  91 kg
Ryhmäsidokset:  Injustice Gang Superrikollisten Salainen Yhteisö
Henkilöllisyydet:   Prinssi Orm  Kuningas Orm 
Voimat:  käyttää aseenaan taianomaista atrainia ja huipputeknisiä laitteita.
Suhteet
Sukulaiset:  Vesimies (velipuoli)
Merimestari (engl. Ocean Master) siviilinimeltään Orm Marius on DC Comics -kustantamon sarjakuvissa esiintyvä superroisto. Bob Haneyn ja Nick Cardyn luoma hahmo esiintyi ensimmäisen kerran vuonna 1966 Aquaman -sarjakuvalehden numerossa 29. Hahmo on kuvattu Vesimiehen pitkäaikaiseksi viholliseksi ja kilpailijaksi.
Muissa medioissa > Animaatiot > Justice League

Merimestari esiintyi Justice Leaguen kaksiosaisessa jaksossa "The Enemy Below", 3. joulukuuta 2001, jossa hahmon äänenä oli Richard Green.
Sarjassa Merimestari tunnettiin pelkästään nimellä Orm, joka kuului Atlantisin kuninkaalliseen hoviin. Orm yritti syrjäyttää velipuolensa kuninkuudesta palkkaamalla Deadshotin murhaamaan Vesimiehen, joka oli vierailemassa maanpäällisten asukkaiden johtajien luona. Orm ei halunnut tehdä minkäänlaista sopimusta maanpäällisten asukkaiden kanssa vaan halusi julistaa sodan heitä vastaan. Epäonnistuttuaan Vesimiehen murhaamisessa hän määräsi velipuolensa pidätettäväksi petturuudesta. Orm yritti samalla tappaa Vesimiehen jättämällä hänet kahleisiin vajoamaan kohti meren pohjaa. Vesimies onnistui kuitenkin pakenemaan loukusta ja pysäytti Ormin, joka yritti hukuttaa koko maailman yrittämällä sulattaa pohjoisnavan jäätiköt. Taistelun aikana Orm myöhemmin putosi omaan kuolemaansa.
Muissa medioissa > Animaatiot > Batman – pelottomat

Merimestari teki omalla nimellään esiintymisen Batman – pelottomat -sarjan jaksossa "Evil Under the Sea!", 28. marraskuuta 2008, jossa hahmon äänenä toimi Wallace Langham.
Sarjassa Merimestari palasi takaisin Atlantisiin veljensä Vesimiehen annettua hänelle toisen mahdollisuuden korjata edelliset erheensä. Sitä vastoin Merimestari tekee yhteistyötä Black Mantan kanssa salamurhatakseen Vesimiehen, jotta Merimestari nousisi valtaistuimelle. Black Manta kuitenkin pettää Merimestarin ja hän joutuu tekemään yhteistyötä Vesimiehen ja Batmanin kanssa pelastaakseen Atlantisin.
Muissa medioissa > Animaatiot > Young Justice

Merimestari esiintyy animaatiosarjassa Young Justice, jossa häntä ääninäyttelee Roger Craig Smith.
Muissa medioissa > Animaatiot > Harley Quinn

Merimestari esiintyi Harley Quinn animaatiosarjan jaksossa "Another Sharkley Adventure", jossa häntä ääninäytteli Alan Tudyk.
Muissa medioissa > Elokuvissa

Merimestari esiintyy elokuvassa Aquaman, jossa häntä esittää Patrick Wilson. Merimestari esiintyy myös elokuvan jatko-osassa Aquaman and the Lost Kingdom, jossa Wilson uusi roolinsa.
Merimestari esiintyi animaatioelokuvassa Justice League: Throne of Atlantis, jossa häntä ääninäytteli Sam Witwer.
Merimestari esiintyi animaatioelokuvan Justice League: War loppukohtauksessa, jossa häntä ääninäytteli Steve Blum.
Merimestari esiintyi animaatioelokuvassa Justice League: The Flashpoint Paradox, jossa häntä ääninäytteli James Patrick Stuart. Tämä versio hahmosta oli Vesimiehen uskollinen palvelija, joka kuoli taistellessaan Amazoneja vastaan.
Merimestari esiintyi animaatioelokuvassa Lego DC Comics Super Heroes: Aquaman: Rage of Atlantis, jossa häntä ääninäytteli Trevor Devall.
Muissa medioissa > Videopelit

Merimestari esiintyy vuonna 2010 DC Universe Online -pelissä, jossa hän ei ole pelattavana hahmona.
Merimestari esiintyy pomovastuksena pelin Batman: The Brave and the Bold – The Videogame Nintendo DS versiossa.
Merimestari esiintyy Aquaman: Battle for Atlantis -pelissä.
Merimestari esiintyy pelattavana hahmona DC Unchained -pelissä.
Merimestari esiintyy pelattavana hahmona Lego DC Super Villains -pelissä.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2001 | Richard Green | Justice League |  |  |
| 2008 | Wallace Langham | Batman – pelottomat |  |  |
| 2018 2023 | Patrick Wilson |  | Aquaman Aquaman and the Lost Kingdom |  |
Nick Seeler

| Nick Seeler |
| --- | --- |

Henkilötiedot
Syntynyt: 3. kesäkuuta 1993 (ikä 31) Eden Prairie, Minnesota
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  91 kg
Seura
Seura:  Philadelphia Flyers
Sarja:  NHL
Pelinumero:  24
Pelaajaura
Pääsarjaura:  2018–
Aik. seurat:  Minnesota Wild (NHL) Iowa Wild (AHL)
NHL-varaus:  131. varaus, 2011 Minnesota Wild
Nick Seeler (s. 3. kesäkuuta 1993) on yhdysvaltalainen jääkiekkoilija, joka pelaa NHL-joukkue Philadelphia Flyersin riveissä.
Minnesota Wild varasi Seelerin vuonna 2011, ja hän teki NHL-debyyttinsä helmikuussa 2018. Aiemmin Seeler pelasi University of Nebraska Omahan ja Minnesotan yliopiston joukkeissa sekä Iowa Wildissa.
Helmikuussa 2020 Seeler siirtyi waiwers-listan kautta Chicago Blackhawksiin.
Maaliskuussa 2024 Seeler teki Flyersin kanssa nelivuotisen ja yhteensä 10,8 miljoonan dollarin arvoisen jatkosopimuksen.
Moldovan kansalaisuus

Moldovan passi, jota maan kansalaiset voivat hakea
Moldovan kansalaisuus on laillinen suhde Moldovan tasavallan ja yksittäisen henkilön välillä. Maassa sovelletaan lähtökohtaisesti ius soli -periaatetta.
Kansalaisuuden saaminen syntymällä

Kaikki sellaiset henkilöt, jotka ovat syntyneet Moldovassa, ovat syntyperäisiä kansalaisia. Tämä pätee myös niissä tapauksissa, joissa henkilön vanhemmat tai isovanhemmat ovat syntyneet Moldovassa.
Syntyperäisiä tai tunnustettuja kansalaisia ovat myös sellaiset henkilöt, jotka ovat syntyneet Moldovan ulkopuolella ja joiden vanhemmat tai isovanhemmat ovat joko syntyneet Moldovassa tai heidät on karkotettu sieltä vuoden 1940 jälkeen, ovat Moldovan kansalaisia.
Kansalaisuuden saaminen hakemuksella

Hakemuksen perusteella kansalaisuuden voi saada sellainen vähintään 18-vuotias henkilö, joka täyttää seuraavat ehdot:
tuntee Moldovan perustuslain
on läpäissyt kansallisen kielikokeen
osoittaa omaavansa laillisen tulonlähteen
Hakijalta vaaditaan myös tietty määrä laillista oleskeluaikaa Moldovassa, joka määräytyy seuraavasti:
perustapauksissa: 10 vuotta
Moldovan kansalaisen kanssa naimisissa olevat: 3 vuotta
Moldovan kansalaisten, jotka ovat hakijan lapsia tai vanhempia, kanssa asuvat hakijat: 3 vuotta
hakijat, jotka ovat asuneet maassa ennen 18. syntymäpäiväänsä: 5 vuotta
valtiottomat ja pakolaiset: 8 vuotta
Vuonna 2017 Moldova mahdollisti kansalaisuuden saamisen investoimalla. Hieman kanavastaselvennä riippuen 100 000–250 000 euroa investoivat ulkomaalaiset saattoivat hakea kansalaisuutta. Uusi laki herätti kritiikkiä sen jälkeen, kun presidentti Igor Dodon sanoi venäläiselle liikemiehelle, että tämän tulisi harkita Moldovan kansalaisuutta investoinnin kautta, koska se helpottaisi pääsyä Euroopan unionin alueelle. Laki kumottiin vuonna 2020. Kaikkiaan hakemuksia tuli Moldovan hallituksen mukaan 97.
Kaksoiskansalaisuus

Moldova sallii kaksoiskansalaisuuden.
Montenegron koripallomaajoukkue

Montenegron koripallomaajoukkue edustaa Montenegroa miesten maajoukkueiden kansainvälisissä koripalloturnauksissa.
Maajoukkue on pelannut vuodesta 2006 eli Montenegron itsenäistymisestä lähtien. Arvoturnaukseen se selviytyi ensimmäisen kerran vuoden 2011 EM-kisoihin, joissa se voitti avausottelussaan Makedonian mutta hävisi loput neljä alkulohko-otteluaan eikä selviytynyt 12 parhaan joukkoon. Vuoden 2013 EM-kisojen alkulohkossaan Montenegro voitti Makedonian ja Serbian mutta hävisi niukasti muut kolme otteluaan eikä selviytynyt lohkosta jatkoon.EM-kilpailuissa 2017 Montenegro voitti lohkopeleissä Unkarin, Tšekin ja Romanian sekä hävisi Espanjalle ja Kroatialle. Neljännesvälierässä se hävisi Latvian sijoittuen 13:nneksi.
Aiemmin Montenegron koripalloilijat pelasivat Jugoslavian sekä Serbia ja Montenegron maajoukkueissa.
Nykyisiä maajoukkuepelaajia

Omar Cook
Nikola Peković
Ivan Koljević
Goran Jeretin
Ivan Maraš
Predrag Drobnjak
Slavko Vraneš
Vladimir Golubović
Vladimir Dragićević
Vladimir Dašić
Milko Bjelica
Suad Šehović
Sead Šehović
Miloš Borisov
Nikola Vučević
Quincy Douby
Aiheesta muualla

Montenegron koripalloliiton (KSCG) virallinen sivu
FIBA Europen maajoukkueet
Alankomaat | Albania | Andorra | Armenia | Azerbaidžan | Belgia | Bosnia ja Hertsegovina | Bulgaria | Englanti | Espanja | Georgia | Irlanti | Islanti | Israel | Italia | Itävalta | Kreikka | Kroatia | Kypros | Latvia | Liettua | Luxemburg | Malta | Moldova | Montenegro | Norja | Pohjois-Irlanti | Pohjois-Makedonia  |  Portugali | Puola | Ranska | Romania | Ruotsi | Saksa | San Marino | Skotlanti | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Wales | Valko-Venäjä | Venäjä | Viro | Yhdistynyt kuningaskunta
Entisiä joukkueita: DDR | Jugoslavia | Neuvostoliitto | Tšekkoslovakia
Nicholas Tse

| Nicholas Tse |
| --- | --- |
 Nicholas Tse vuonna 2005
Henkilötiedot
Koko nimi:  Tse Ting-fung
Syntynyt: 29. elokuuta 1980 (ikä 44) Brittiläinen Hongkong
Ammatti:  näyttelijä, muusikko
Näyttelijä
Aktiivisena:  1997–
Merkittävät roolit:  Chan Ho-Nam (Young & Dangerous: The Prequel) Zheng Xiaofeng (New Police Story) Ah Si (Bodyguards and Assassins) Ghost Jr. (The Stool Pigeon)
Palkinnot
 Hundred Flowers 2006 New Police Story 
Aiheesta muualla
IMDb 
Elonet
Nicholas Tse (kiin. 谢霆锋, s. 29. elokuuta 1980 Brittiläinen Hongkong) on hongkongilainen näyttelijä ja laulaja. Hän näytteli Cheng Siu Fungia elokuvassa New Police Story.
Hän oppi kungfuta ensimmäisen elokuvansa myötä vuonna 1998, jossa häneltä vaadittiin kamppailutaitoja. Elokuvaa varten Tse harjoitteli Jackie Chanin sijaisnäyttelijäryhmään kuuluneen Nicky Lin kanssa.
Filmografia

Aiming High (1998)
Gen-X Cops (1999)
Winner Takes All (2000)
Comic King (2001)
Luen oi hang sing (2002)
Kultainen medaljonki (2003)
New Police Story (2004)
The Promise (2005)
Dragon Tiger Gate (2006)
Invisible Target (2007)
The Beast Stalker (2008)
Bodyguards and Assassins (2009)
Hot Summer Days (2010)
The Stool Pigeon (2010)
Shaolin (2011)
Muhtarhan Dildabekov

| Mitalit> Maa:   Kazakstan.Miesten nyrkkeily. Olympialaiset  | Mitalit> Maa:   Kazakstan.Miesten nyrkkeily. Olympialaiset  | Mitalit> Maa:   Kazakstan.Miesten nyrkkeily. Olympialaiset  | Maa:   Kazakstan> Miesten nyrkkeily. |
| --- | --- | --- | --- |
|  Hopeaa | Sydney 2000 | superraskas sarja |  |
| MM-kilpailut  | MM-kilpailut  | MM-kilpailut  |  |
|  Hopeaa | Houston 1999 | superraskas sarja |  |
Muhtarhan Kabylanbekuly Dildabekov (kaz. Мұхтархан Қабыланбекұлы Ділдәбеков, Mūhtarhan Qabylanbekūly Dıldäbekov; s. 19. maaliskuuta 1976) on kazakstanilainen raskaansarjan nyrkkeilijä.
Dildabekov teki lopullisen läpimurtonsa maailman huipulle voitettuaan hopeamitalin Sydneyn olympialaisissa 2000. Hän kaatoi seuraavat vastustajat: Grzegorz Kiełsan, Alexis Rubalcaban ja Rustam Sajdovin. Finaalissa hän hävisi Audley Harrisonille. Jo edellisenä vuonna hän oli voittanut MM-hopeaa Houstonista. Aasian kisoista hän on voittanut kerran kultaa ja kahdesti hopeaa.
Váti

| Váti Βάτι |
| --- | --- |
 Vátin kylän keskusaukio.
 Váti
 Koordinaatit: 36°3′32″N, 27°52′58″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Ródos
Hallinto:  
 – Asutustyyppi:  kylä
 – Kallikrates-koodi:  6901090501
Väkiluku (2011):  323
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Váti (kreik. Βάτι) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 323 (vuonna 2011).
Vátin kylä sijaitsee Ródoksen eteläisissä sisäosissa noin 70 kilometriä lounaaseen Ródoksen kaupungista. Kylän pääkirkko on omistettu Johannes Teologille (Ágios Ioánnis Theólogos). Váti muodostaa oman kyläyhdyskuntansa (Τοπική Κοινότητα Βατίου, Topikí Koinótita Vatíou). Aiemmin kylä kuului Nótia Ródoksen kuntaan ja vuodesta 2011 lähtien Ródoksen kunnan Nótia Ródoksen kunnallisyksikköön.
Nicholas Worth

| Nicholas Worth |
| --- | --- |

Henkilötiedot
Syntynyt: 4. syyskuuta 1937 Saint Louis, Missouri
Kuollut: 7. toukokuuta 2007 (69 vuotta) Van Nuys, Kalifornia
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Nicholas Worth (4. syyskuuta 1937 – 7. toukokuuta 2007) oli yhdysvaltalainen näyttelijä. Hän näytteli muun muassa General Marzaqaa ja Premier Romanovia Electronic Artsin Command and Conquer -videopelisarjan peleissä sekä Emperor: Battle for Dune -pelissä.
Worth syntyi Saint Louisssa, Missourissa ja hänen vanhemmillaan oli huonekaluliike. Hän opiskeli Carnegie Institute of Technologyssa (nyk. Carnegie Mellon -yliopisto) ja sai sieltä kandidaatin tutkinnon kuvataiteesta, jonka jälkeen hän palveli kolme vuotta armeijassa laskuvarjojoukoissa Kentuckyssa. Hän pääsi sieltä vuonna 1965, ja muutti Los Angelesiin ja opiskeli Pasadena Playhousessa. Hän ehti uransa aikana näyttelemään yli 90:ssä elokuvassa ja televisiotuotannossa.
Worth kuoli sydämen vajaatoimintaan vuonna 2007.
Aiheesta muualla

Kuvia tai muita tiedostoja aiheesta Nicholas Worth Wikimedia Commonsissa
Nicholas Worth Biography (1937-) Film Reference. Viitattu 26.8.2023. (englanniksi)
Nicholas Worth British Film Institute – BFI. Viitattu 26.8.2023. (englanniksi)
Nemesis (yhtye)

Nemesis on suomalainen kolmimiehinen elektronista musiikkia soittava yhtye. Yhtyeen perustajajäsenet ovat Ami Hassinen ja Jyrki Kastman, yhtyeen kolmas jäsen Joni Virtanen liittyi yhtyeeseen 2000-luvun alussa. Kokkolalainen Nemesis sai alkunsa jo vuonna 1987 Hassisen ja Kastmanin alkaessa tehdä omaa musiikkia. Nemesistä pidetäänkin yhtenä suomalaisen elektronisen musiikin veteraaneista.
Yhtyeen musiikkia on kuultu Ylen Ykkösen Avaruusromua-ohjelmassa. Konserttitilanteissa Nemesistä näkee harvemmin, yhtye keikkailee keskimäärin 1–2 keikkaa vuodessa.
Nemesis julkaisi ensimmäisen albuminsa Xcelcior vuonna 1995. Yhtyeen ainoa livealbumi on kolmen cd:n sarja Live Archive, jossa on parhaita paloja yhtyeen keikkataltioinneista varhaisista vuosista lähtien vuoteen 2005. Studioalbumi, kahden cd:n Xtempora, julkaistiin 2005. Albumi Gigaherz, jolla on materiaalia vuosilta 1995–2003, tuotettiin uudelleen ja sille lisättiin muutamia uusia kappaleita vuonna 2006. Uusin studioalbumi, 1:4:9 julkaistiin 2010.
Aiheesta muualla

Yhtyeen viralliset sivut (englanniksi)
Nemesis Myspacessa (englanniksi)
Nemesis Discogs-sivustolla (englanniksi)
Nahemah

| NahemaH |
| --- | --- |
 Nahemah vuonna 2000
Tiedot
Toiminnassa:  1997–2012
Tyylilaji:  sinfoninen black metal, melodinen death metal, goottimetalli
Kotipaikka:  Alicante, Espanja
Laulukieli:  englanti
Levy-yhtiö:  Lifeforce Records  
Infobox OKNimi-testi OK: 
Nahemah on vuonna 1997 perustettu espanjalainen sinfoninen black metal/progressiivinen death metal -yhtye.
Jäsenet

Pablo Egido - laulu
Paco Porcel - basso
Miguel Palazón - kitara
Roberto Marco - kitara
Enrique Pérez "Fabique" - rummut
Jäsenet > Entiset jäsenet

Henry Saiz - basso
Luis Martínez - rummur
José Carlos Marhuenda - kitara
Daniel Gil - kitara
Javier Fernández - koskettimet
Helios García - rummut
José Diego - rummut
Quino Jiménez - rummut
Julkaisut

Edens in Communion (EP) - 1999
Chrysalis (Iberian Moon Records/Concreto Records) - 2001
The Second Philosophy (Lifeforce Records) - 2007
A New Constellation (Lifeforce Records) - 2009
Aiheesta muualla

Website
MySpace
Mätäsvaaran kaivos

Mätäsvaaran kaivos oli Lieksan Mätäsvaarassa vuosina 1939–1947 toiminut molybdeenikaivos. Kaivoksen tuottamaa molybdeenisulfidia vietiin sotavuosina Saksaan, ja kaivos oli tällöin Suomen toiseksi suurin kaivos Petsamon nikkelikaivoksen jälkeen. Molybdeeniä käytettiin erikoisteräksien raaka-aineena. Sodan jälkeen molybdeenin hinta maailmanmarkkinoilla romahti, ja kaivostoiminta Mätäsvaarassa päättyi kannattamattomana, vaikka malmia olikin vielä jäljellä.  Mätäsvaaran kaivosyhdyskunta kuuluu Museoviraston määrittämiin Suomen valtakunnallisesti merkittäviin rakennettuihin kulttuuriympäristöihin.
Kaivoksen historiaa

Mätäsvaaran malmiesiintymä löytyi pielisjärveläisen torpparin ja kulkukauppiaan Erik "Erkka" Ikosen (1847–1921) lähettämän kansannäytteen perusteella. Esiintymä paljastui 1903 Joensuu-Nurmes-rautatien esitöiden aikana. Karl Theodor Forsström avasi samana vuonna paikalla koelouhoksen, ja käsin louhittua malmia saatettiin toimittaa jo tällöin Saksaan Kruppin asetehtaille. Alue siirtyi vuonna 1916 Wärtsilä Oy:n omistukseen, joka jatkoi koelouhintaa paikalla 1930-luvulle saakka. Koska malmille ei ollut vielä olemassa rikastusmentelmää, toiminta jäi pelkäksi malmikiven louhinnaksi.
Vuonna 1935 esiintymä siirtyi Vuoksenniska Oy:n omistukseen. Kaivoksen avauskuilun laskeminen aloitettiin 3. syyskuuta 1938, ja kaivostoiminnan valmistelu alkoi tammikuussa 1939. Kaivosalueelle rakennettiin kaksi norjalaismallista nostotornia, rikastamo, 900 tonnin betonisiilot murskatulle malmille, maanpäälliset puiset vesijohdot, korjauspajat ja pumppuasemat, höyryvoima-asema 62 metriä korkeine piippuineen, konttori, klubi, terveystalo, eri apulaitokset sekä työntekijöiden ja toimihenkilöiden asunnot. Rakentajana toimi rakennusliike Alfred A. Palmberg. Asuntojen rakentaminen toteutettiin lähes kokonaan elementtejä käyttäen, tyyppitalojen suunnittelijana oli arkkitehti Alvar Aalto. Mätäsvaaran kaivosyhdyskunnassa asui enimmillään noin tuhat asukasta. Talvisodan alkaminen keskeytti kaivoksen rakentamistyöt, mutta sodan jälkeen kaivostoiminta pääsi alkamaan elokuussa 1940. Jatkosodan aikaan kaivoksessa työskenteli 1942–1944 myös noin 100 sotavankia, joita varten alueella oli sotavankileiri.
Mätäsvaarasta louhittiin vuosina 1940–1947 1,154 miljoonaa tonnia malmia, joka sisälsi keskimäärin 0,11 prosenttia molybdeenihohdetta. Kaivostoiminnan loppuvaiheessa otettiin talteen vain rikkain osa malmista. Louhinta tuotti suuren määrän kvartsia sisältävää jätehiekkaa, jota käytettiin sotavuosina jonkin verran lasinvalmistuksen raaka-aineena. Vuonna 1947 kaivoksen keskuskuilu oli 151 metriä syvä ja kaivoksen tasot sijaitsivat 60, 100 ja 140 metrin syvyydessä. Kaivoskäytävien yhteenlaskettu pituus oli yli kahdeksan kilometriä. Kaivokselle johti tehdasrata Lieksan ja Nurmeksen väliseltä radalta.
Toisen maailmansodan jälkeen molybdeenin kysyntä ja hinta romahtivat. Kun kaivoksen toiminta päättyi heinäkuussa 1947, kylän asukasmäärä laski nopeasti.
Mätäsvaaran kaivosalue kaivoksen sulkemisen jälkeen > Mätäsvaaran kylä

Vuonna 2024 entisessä kaivoskylässä asui noin 60 asukasta. Kaivoksen entiset asuinrakennukset ovat suurimmaksi osaksi jäljellä ja lisäksi alueelta löytyy jätehiekkakasa, entisiä avolouhoksia ja kaivosperiä sekä purettujen kaivosrakennusten perustuksia. Entinen kaivoksen voimalarakennus on säilynyt, mutta voimalan savupiippu on purettu. Betonisiilot, joissa murskattua malmia säilytettiin, ovat myös säilyneet.